Vyhodnotenie medzirezortného pripomienkového konania

Návrh zákona o orgánoch štátnej správy v oblasti daní, poplatkov a colníctva (Nové znenie) 

Spôsob pripomienkového konania	 	
Počet vznesených pripomienok, z toho zásadných	83  / 30 	
Počet vyhodnotených pripomienok	73 	
		
Počet akceptovaných pripomienok, z toho zásadných	48  / 16 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	23  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (2o,1z) 	 	 	 	
2 .	Ministerstvo vnútra Slovenskej republiky 	10 (3o,7z) 	 	 	 	
3 .	Ministerstvo financií Slovenskej republiky 	 	 	 	x 	
4 .	Ministerstvo kultúry Slovenskej republiky 	5 (5o,0z) 	 	 	 	
5 .	Ministerstvo hospodárstva Slovenskej republiky 	2 (2o,0z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	1 (0o,1z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	6 (6o,0z) 	 	 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	23 (13o,10z) 	 	 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	3 (1o,2z) 	 	 	 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	3 (1o,2z) 	 	 	 	
18 .	Úrad geodézie, kartografie a katastra Slovenskej republiky 	 	 	 	x 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	1 (1o,0z) 	 	 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	2 (2o,0z) 	 	 	 	
25 .	Národná banka Slovenska 	1 (1o,0z) 	 	 	 	
26 .	Legislatívna rada vlády Slovenskej republiky 	 	 	 	x 	
27 .	Podpredseda vlády SR pre ľudské práva a národnostné menšiny 	 	 	 	x 	
28 .	Odbor aproximácie práva sekcie vládnej legislatívy Úradu vlády SR 	10 (10o,0z) 	 	 	 	
29 .	Najvyšší kontrolný úrad Slovenskej republiky 	 	 	x 	 	
30 .	Najvyšší súd Slovenskej republiky 	 	 	x 	 	
31 .	Generálna prokuratúra Slovenskej republiky 	1 (1o,0z) 	 	 	 	
32 .	Konfederácia odborových zväzov Slovenskej republiky 	1 (1o,0z) 	 	 	 	
33 .	Asociácia zamestnávateľských zväzov a združení Slovenskej republiky 	 	 	x 	 	
34 .	Slovenská obchodná a priemyselná komora 	 	 	x 	 	
35 .	Slovenská komora daňových poradcov 	 	 	x 	 	
36 .	Slovenská poľnohospodárska a potravinárska komora 	 	 	 	x 	
37 .	Republiková únia zamestnávateľov 	2 (0o,2z) 	 	 	 	
38 .	Centrum pre medzinárodnoprávnu ochranu detí a mládeže 	 	 	 	x 	
39 .	Ústredie práce, sociálnych vecí a rodiny 	 	 	 	x 	
40 .	Združenie miest a obcí Slovenska 	 	 	x 	 	
41 .	Slovenská banková asociácia 	 	 	 	x 	
42 .	Únia miest Slovenska 	 	 	 	x 	
43 .	Bratislavský samosprávny kraj 	 	 	x 	 	
44 .	Nitriansky samosprávny kraj 	 	 	 	x 	
45 .	Prešovský samosprávny kraj 	 	 	 	x 	
46 .	Združenie podnikateľov Slovenska 	2 (0o,2z) 	 	 	 	
47 .	Trenčiansky samosprávny kraj 	 	 	 	x 	
48 .	Trnavský samosprávny kraj 	 	 	 	x 	
49 .	Žilinský samosprávny kraj 	 	 	 	x 	
50 .	Asociácia doplnkových dôchodkových spoločností  	 	 	 	x 	
51 .	Banskobystrický samosprávny kraj 	 	 	 	x 	
52 .	Košický samosprávny kraj 	 	 	 	x 	
53 .	Slovenský živnostenský zväz 	 	 	 	x 	
54 .	Európske spotrebiteľské centrum 	 	 	 	x 	
55 .	Slovenská asociácia podnikových finančníkov  	 	 	 	x 	
56 .	Štátny dopravný úrad 	 	 	 	x 	
57 .	Odbor verejného obstarávania 	 	 	 	x 	
58 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
59 .	Odbor právnych služieb a odvolacích konaní 	 	 	 	x 	
60 .	Úrad pre reguláciu sieťových odvetví 	 	 	x 	 	
61 .	Zbor väzenskej a justičnej stráže 	 	 	x 	 	
62 .	Ústredie práce, sociálnych vecí a rodiny 	 	 	x 	 	
63 .	Sociálna poisťovňa 	1 (1o,0z) 	 	 	 	
64 .	Úrad na ochranu osobných údajov Slovenskej republiky 	2 (0o,2z) 	 	 	 	
65 .	Slovenská informačná služba 	1 (0o,1z) 	 	 	 	
	SPOLU	83 (53o,30z) 	0 (0o,0z) 	22 	25 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K návrhu uznesenia vlády Slovenskej republiky 
Navrhujeme vypustiť bod B. návrhu uznesenia. 
Odôvodnenie: 
Spôsob novelizácie všeobecne záväzných právnych predpisov, ktoré zvolilo Ministerstvo financií SR považujeme za nesystémový a vedúci k nejednotnosti právnej úpravy. Ministerstvo spravodlivosti zastáva názor, že podrobne spracovanými spoločnými, prechodnými a záverečnými ustanoveniami je možné pokryť súčasný právny stav tak, že nebude potrebné novelizovať každý právny predpis samostatne (napríklad sa vysporiadať aj s legislatívnymi skratkami zavedenými v právnych predpisoch „colné riaditeľstvo“, daňové riaditeľstvo“, „colné orgány“, „ colný orgán“, „daňový orgán“, atď.). Jednotne by sa tak upravili všetky právne predpisy, ktorých sa táto problematika týka. Súčasne poukazujeme na to, že v stanovenom termíne nie je možné úlohu uloženú všetkým ministrom a predsedom ostatných orgánov štátnej správy Slovenskej republiky reálne splniť. 
Ak by predsa vznikla potreba novelizácie právnych predpisov v gestorstve ministerstiev a ostatných ústredných orgánov štátnej správy bolo by vhodné túto realizovať zo strany Ministerstva financií v úzkej spolupráci s dotknutými rezortmi a dotknutými ostatnými ústrednými štátnymi orgánmi. 
Táto pripomienka je zásadná. 
 	Z 	A 	Úloha vypustená 	
MS SR 	K poznámke pod čiarou č. 47 
Navrhujeme nahradiť slová „písm. g)“ slovami „písm. f)“ a slová „č. 305/2009 Z. z.“ slovami „č. 547/2010 Z. z.“. 
Odôvodnenie: 
Legislatívno-technická úprava. 
 	O 	A 	Text upravený. 	
MS SR 	K doložke zlučiteľnosti právneho predpisu s právom Európskej únie, bod 3. a) 
Navrhujeme vypustiť duplicitne uvedené právne záväzné akty EÚ. 
Odôvodnenie: 
Legislatívno-technická úprava. 
 	O 	A 	Text upravený. 	
MV SR 	K návrhu uznesenia vlády 
Žiadame vypustiť v časti B. úlohu B.1 . Novely potrebných predpisov je nevyhnutné začleniť do navrhovanej úpravy zákona ako samostatné články. 	Z 	A 	Úloha vypustená. 	
MV SR 	K § 12 
§ 12 žiadame doplniť o ustanovenie, ktoré by upravovalo prechod pohľadávok a záväzkov. 	O 	A 	Prechod pohľadávok a záväzkov je už upravený v § 12 ods. 3. (§ 8 ods. 3 v upravenom návrhu zákona po MPK) 	
MV SR 	K § 9 
V § 9 ods. 1 a ods. 2 žiadame na konci vypustiť slová „alebo dohodou zúčastnených strán“. 
Z návrhu zákona nevyplýva, o akú „dohodu“ má ísť a kto sú „zúčastnené strany“ a navyše, ak by nešlo o medzinárodnú medzištátnu zmluvu, bola by akákoľvek iná dohoda upravujúca rozsah a podmienky v rozpore s čl. 2 ods. 2 Ústavy Slovenskej republiky. 
 	Z 	A 	Text upravený po dohode MF SR s MV SR na rozporovom konaní dňa 
26. 4. 2011. 
 	
MV SR 	K § 7 
Ďalej upozorňujeme, že vykonávanie cezhraničného sledovania a prenasledovania nie je nikde v návrhu zákona uvedené ani upravené, ako sa to tvrdí v písmene g). 	O 	A 	Text upravený. 	
MV SR 	K § 7 
V súvislosti s našou zásadnou všeobecnou pripomienkou žiadame z § 7 vypustiť 
a) písmeno f). Poukazujeme na to, že ide o kontrolovanú dodávku, ktorú nemôžu vykonávať samostatne colné orgány, ale vždy v súčinnosti s Policajným zborom. Navrhovaná úloha je v rozpore aj s Dohovorom Organizácie Spojených národov proti nedovolenému obchodu s omamnými a psychotropnými látkami (oznámenie č. 462/1991 Zb.), ktorý sa uvádza v poznámke pod čiarou k odkazu 39, 
b) písmeno h), 
c) písmeno k). 
 	Z 	A 	Písmeno f) – text upravený. 
Písmeno h) – text upravený. 
Písmeno k) - MV SR upustilo od pripomienky. 
 	
MV SR 	K § 4 
K odseku 4 : Vzhľadom na to, že ide o finančné riaditeľstvo, sme toho názoru, že vhodnejším názvom funkcie by bol generálny riaditeľ, a nie prezident. 
Okrem toho odporúčame doplniť úpravu o dobe trvania výkonu funkcie prezidenta. 
Poznámku pod čiarou k odkazu 11 odporúčame uviesť skrátenú citáciu nariadenia Rady (ES) č. 2073/2004, nakoľko toto nariadenie je už uvedené v poznámke pod čiarou k odkazu 10. 
 	O 	N 	Uvedený názov bol zvolený v súlade s požiadavkami dotknutých správ. 	
MV SR 	K § 4 
K odseku 3 písm. t) bodu 7 : Nie je možné súhlasiť, aby prezident mal takú právomoc bez toho, aby v zákone nebol uvedený žiadny dôvod. V prípade, ak predkladateľ dôvody stotožňuje so slovami „v jednotlivých prípadoch“, žiadame tieto slová nahradiť slovami „podľa písmena t) prvého až siedmeho bodu,“. 	Z 	A 	Text vypustený. 	
MV SR 	Všeobecná pripomienka 
Zásadne nesúhlasíme so zriadením kriminálneho úradu finančnej správy (§ 2 ods. 1 písm. d)), ktorý by mal mať pôsobnosť aj v oblasti priamych daní (§ 7) a trváme na tom, aby táto oblasť zostala naďalej v kompetencii Policajného zboru. 	Z 	A 	Rozpor odstránený. Rozsah vyšetrovacích kompetencií ostáva nezmenený. 	
MK SR 	§ 2 ods. 1 písm. c) 
Orgánmi štátnej správy v oblasti daní, poplatkov a colníctva okrem iného sú navrhované "daňové úrady a colné úrady", pričom odporúčame ich abecedné usporiadanie v rámci celého textu materiálu, a teda "colné úrady a daňové úrady". 	O 	A 	Poradie orgánov vychádza zo schválenej koncepcie UNITAS. 	
MK SR 	§ 2 ods. 2 
Odporúčame, aby finančné riaditeľstvo, colné úrady, daňové úrady a kriminálny úrad finančnej správy tvorili Colnú a daňovú správu Slovenskej republiky, nakoľko na regionálnej úrovni nateraz ostávajú naďalej colné úrady a daňové úrady a k súčasnej colnej a daňovej správe sa viaže značné množstvo všeobecne záväzných právnych dokumentov, čím by tento pojem "zanikol". Súčasne je na colnú správu a daňovú správu v súčasnosti naviazaných veľké množstvo medzinárodných dohôd a zmlúv, ktoré určujú ich práva a povinnosti v jednotlivých oblastiach. V neposlednom rade je podporou tejto našej pripomienky aj skutočnosť, že štáty, ktoré doteraz pristúpili k spojeniu colnej a daňovej správy, tento jej názov ponechali zachovaný (s výnimkou jedného). 	O 	N 	Návrh zákona zodpovedá vládou schválenej koncepcii UNITAS. 	
MK SR 	§ 3 ods. 1 písm. e) 
Text odporúčame na konci doplniť o "a dohôd v oblasti daní, poplatkov a colníctva", čím došlo k rozšíreniu možnosti uzatvárania medzinárodných dohôd (nie len medzinárodných zmlúv) a súčasne k vymedzeniu oblastí, v ktorých Ministerstvo financií SR ako ústredný orgán štátnej správy v oblasti daní, poplatkov a colníctva môže tieto medzinárodné zmluvy a dohody uzatvárať. 	O 	N 	V pojme „medzinárodná zmluva“ je zahrnutý aj pojem „medzinárodná dohoda“.  	
MK SR 	§ 4 ods. 4 druhá veta 
Za slovo "Prezident" odporúčame doplniť slová "riadi finančnú správu a", čím dochádza k určeniu jeho riadiacej pôsobnosti nad všetkými orgánmi štátnej správy v oblasti daní poplatkov a colníctva. 	O 	A 	Text doplnený. 	
MK SR 	§ 7 ods. 5 a ods. 6 
Odporúčame vypustiť slová "so súhlasom ministra", nakoľko pokiaľ prezident zodpovedá ministrovi za činnosť finančnej správy (podľa § 4 ods 4), ktorej súčasťou je aj kriminálny úrad finančnej správy, určenie organizačnej štruktúry tohto úradu by malo ostať v jeho kompetencii a nepodmieňovať ho súhlasom ministra. Rovnako odporúčame tieto slová vypustiť aj v § 7 ods. 6. 	O 	ČA 	Návrhom sa zabezpečí vytvorenie efektívnej siete pobočiek kriminálneho úradu finančnej správy. 	
MH SR 	K § 4 ods. 4 
V uvedenom ustanovení odporúčame špecifikovať slovo "prezident" a následne zaviesť legislatívnu skratku. Napríklad "prezident finančného riaditeľstva (ďalej len "prezident") ". 	O 	N 	Legislatívna skratka je zavedená v § 3 ods. 1 písm. g). 	
MH SR 	Všeobecne 
Ministerstvo financií SR predložilo do medzirezortného pripomienkového konania aj materiál "Návrh zákona o finančnej správe a o pôsobnosti Ministerstva financií Slovenskej republiky v oblasti finančnej správy". Nerozumieme skutočnosti, prečo predkladateľ do legislatívneho procesu predkladá dva viac - menej totožné návrhy zákonov. Preto z dôvodu transparentnosti prijímanej legislatívy navrhujeme ich zlúčenie do jedného návrhu zákona. 	O 	N 	Spájanie daňovej a colnej správy sa uskutočňuje v dvoch etapách s rôznymi dátumami účinnosti, čomu zodpovedajú aj predložené návrhy zákonov. 	
MDVaRR SR 	 
V poznámke pod čiarou k odkazu 28 odporúčame na konci vety pripojiť slová „v znení zákona č. .../2011 Z. z.“. 	O 	A 	Text doplnený. 	
MDVaRR SR 	 
V poznámke pod čiarou k odkazu 45 odporúčame slová „zákona č. 305/2009 Z. z.“ nahradiť slovami „v znení neskorších predpisov.“. 	O 	A 	Text upravený. 	
MDVaRR SR 	 
V § 8 odporúčame za slová „obcami a s“ vložiť slovo „inými“. 

 	O 	A 	Text doplnený. 	
MPRV SR 	Všeobecne 
V predloženom materiáli je potrebné zahrnúť nariadenie Rady (ES) č. 2173/2005 z 20. decembra 2005 o zriadení licenčnej schémy FLEGT pre dovoz dreva do Európskeho spoločenstva, ktoré ustanovuje implementáciu schémy FLEGT v EÚ v oblasti opatrení týkajúcich sa hraničných kontrol, resp. nariadenie Európskej komisie (ES) č. 1024/2008 zo 17. októbra 2008, ktorým sa ustanovujú podrobné opatrenia pre implementáciu nariadenia Rady (ES) č. 2173/2005 o zriadení licenčnej schémy FLEGT pre dovoz dreva do Európskeho spoločenstva, v zmysle pôsobností colného orgánu v úlohe príslušného orgánu. 

Odôvodnenie: 
Na 6. zasadnutí výboru FLEGT (24.11.2010, Brusel) Európska komisia otvorila tému uplatňovania elektronických licencií FLEGT, kde rozhodujúcim aspektom je zabezpečenie integrácie elektronických licencií FLEGT do colných informačných systémov. Licencia FLEGT je neoddeliteľná od colných dokumentov. Podľa nariadenia Rady (ES) č. 2173/2005, licencia FLEGT pokrývajúca zásielku má byť predložená súbežne s colnou deklaráciou a príslušný orgán musí zachovávať údaje o predloženej originálnej licencii FLEGT spolu s príslušnou colnou deklaráciou a zabezpečiť prístup EK k týmto dokumentom. Aktuálne informácie poukazujú na medzinárodné súvislosti fiškálneho a trestnoprávneho charakteru problematiky nariadenia Rady (ES) č. 2173/2005 z 20. decembra 2005 o zriadení licenčnej schémy FLEGT pre dovoz dreva do Európskeho spoločenstva, ktorých zabezpečenie spadá mimo kompetencií Ministerstva pôdohospodárstva a rozvoja vidieka SR a týka sa prepustenia zásielok určitých produktov z dreva z určitých krajín s licenciou FLEGT do voľného obehu EÚ, čo je predmetom colnej legislatívy. V tých členských krajinách, kde už rozhodnutie o príslušnom orgáne bolo prijaté a je ním colný orgán, resp. na colný orgán bola delegovaná úloha realizovať záväzky vyplývajúce z dohôd FLEGT VPA, ako napr. v Českej republike a v Poľsku, takéto rozhodnutie bolo prijaté vzhľadom na uvedené skutočnosti. 
 	Z 	N 	Na rozporovom konaní dňa 19. 4. 2011 rozpor nebol odstránený. Možno jednoznačne konštatovať, že nariadenie č. 2173/2005 a vykonávacie nariadenie a ich aplikačný mechanizmus nevyžaduje stotožnenie príslušného orgánu a colného orgánu, práve naopak, explicitne rozlišuje ich úlohy v systéme FLEGT. 	
MO SR 	K § 7 
V § 7 ods. 3 písm. c) odporúčame za slová „Policajného zboru“ vložiť slová „ a Vojenskému spravodajstvu“. 
Odôvodnenie: 
Poskytnutie údajov z uvedeného informačného systému je potrebné na plnenie úloh Vojenského spravodajstva vymedzených v zákone č. 198/1994 Z. z. o Vojenskom spravodajstve v znení neskorších predpisov. Obdobne sa v súčasnosti Vojenskému spravodajstvu poskytujú informácie a osobné údaje z informačných systémov, ktoré vedie colná správa (§ 52 ods. 4 zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov). 
 	O 	A 	Text doplnený. 	
MO SR 	K § 8 
V § 8 odporúčame za slová „ozbrojenými silami Slovenskej republiky,“ vložiť slová „Vojenským spravodajstvom,“. Uvedeným doplnením sa umožní vzájomné poskytovanie informácií zakotvených napr. v rámcových dohodách o vzájomnej spolupráci dotknutých subjektov.  	O 	A 	Text doplnený. 	
MO SR 	K poznámke pod čiarou k odkazu 28 
Na konci citácie právneho predpisu odporúčame doplniť slová „v znení zákona č. ...../2011 Z. z.“, nakoľko návrhom zákona, ktorým sa mení a dopĺňa zákon č. 563/2009 Z. z., sa v čl. IX novelizuje aj zákon č. 479/2009 Z. z. 
Uvedené sa primerane vzťahuje aj na poznámku pod čiarou k odkazu 47. 

 	O 	A 	Text doplnený. 	
MO SR 	K poznámke pod čiarou k odkazu 45 
V citácii právneho predpisu odporúčame slová „zákona č. 305/2009 Z. z.“ nahradiť slovami „neskorších predpisov“, nakoľko návrhom zákona, ktorým sa mení a dopĺňa zákon č. 563/2009 Z. z., sa v čl. VII novelizuje § 10 ods. 8 písm. b) a f) zákona č. 301/2005 Z. z. 
Uvedené sa primerane vzťahuje aj na poznámku pod čiarou k odkazu 46. Zároveň v nadväznosti na zákon č. 547/2010 Z. z., ktorým sa v čl. III novelizoval zákon č. 301/2005 Z. z., odporúčame v citácii právneho predpisu k odkazu 46 slová „písm. g)“ nahradiť slovami „písm. f)“. 

 	O 	A 	Text upravený. 	
MO SR 	K doložke zlučiteľnosti 
Z časti 3 písm. a) odporúčame z dôvodu duplicity vypustiť opakujúce sa právne záväzné akty EÚ prijaté pred nadobudnutím platnosti Lisabonskej zmluvy.  	O 	A 	Text upravený. 	
MO SR 	K § 4 
V § 4 ods. 3 písm. t) odporúčame vypustiť bod 7, pretože takto formulovanú právomoc prezidenta finančného riaditeľstva považujeme za nesystémovú.  	O 	A 	Text vypustený. 	
MPSVR SR 	Všeobecná pripomienka k návrhu zákona  
Predložený návrh zákona nepovažujem za vhodné riešenie vzhľadom na existenciu zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov, ktorý je účinný od 01. 01. 2012, t.j. rovnako ako predkladaný návrh zákona. V predloženom návrhu zákona sú uvádzané duplicitné znenia so zákonom č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov, čo vyvoláva pochybnosti podľa ktorého zákona sa postupuje. V § 13 návrhu zákona sú uvedené len zmeny pojmov „Daňové riaditeľstvo Slovenskej republiky“, „Colné riaditeľstvo Slovenskej republiky“, „daňová správa“, „daňové orgány“, „colná správa“, „colný kriminálny úrad“, „generálny riaditeľ Colného riaditeľstva Slovenskej republiky“ a „generálny riaditeľ Daňového riaditeľstva Slovenskej republiky“. Ostatné znenia ostali zachované. Uvedené nepovažujem za správne, a to z nasledujúcich dôvodov. V § 2 ods. 2 návrhu zákona je uvedené, že daňové úrady sú súčasťou finančnej správy. V § 2 ods. 2 zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov sú tak isto súčasťou finančnej správy, t.j. dochádza k riešeniu tej istej problematiky v dvoch zákonoch. V § 4 zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov je po zohľadnení znenia v § 13 návrhu zákona Finančné riaditeľstvo Slovenskej republiky služobným úradom štátnych zamestnancov, ktorí vykonávajú štátnu službu vo finančnej správe, t.j. aj na daňových úradoch, pričom v návrhu zákona je opäť uvedené, že služobným úradom štátnych zamestnancov, ktorí vykonávajú štátnu službu vo finančnej správe, t.j. aj daňových úradov, je Finančné riaditeľstvo. Pripomienky vyššie uvedeného charakteru by bolo možné uvádzať k celému návrhu zákona. Z tohto dôvodu považujem návrh zákona za zmätočný. Riešením je vykonať novelu zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov doplnením alebo úpravou textu uvádzaného v predkladanom návrhu zákona. Je problémom mať dva paralelne platné a účinné zákony, ktoré riešia finančnú správu, pričom zákon č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov rieši finančnú správu v oblasti daní a poplatkov a predkladaný návrh zákona rieši finančnú správu opäť v oblasti daní a poplatkov a navyše colníctva. Uvedená pripomienka platí rovnako aj vo vzťahu k zákonu č. 652/2004 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov. 	Z 	N 	MPSVR zmenilo na rozporovom konaní dňa 3. 5. 2011 zásadnú pripomienku na obyčajnú. 
V legislatívnom procese sú súčasne s predloženým návrhom zákona aj ďalšie súvisiace právne predpisy vrátane zákona č. 652/2004 Z. z. o orgánoch štátnej správy v colníctve a zákona č. 479/2009 Z. z. o orgánoch štátnej správy v oblastí daní v oblasti daní a poplatkov. 
 	
MPSVR SR 	K § 2 
§ 2 ods. 1 písm. c) nie je pravdivý. Daňový úrad nie je orgánom štátnej správy v oblasti colníctva. Zásadne žiadam ustanovenie upraviť tak, aby bolo z textu zákona jasné, ktorý orgán je orgánom štátnej správy v oblasti daní a poplatkov a ktorý v colníctve. V § 2 ods. 1 písm. d) je uvedený kriminálny úrad finančnej správy, pričom ten istý orgán po zohľadnení § 13 návrhu zákona je uvedený aj v zákone č. 652/2004 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov. 

 	Z 	N 	MPSVR zmenilo na rozporovom konaní dňa 3. 5. 2011 zásadnú pripomienku na obyčajnú. 
Ide o formálne označenie orgánov štátnej správy, ktorých konkrétne kompetencie sú presne uvedené v jednotlivých ustanoveniach zákona. 
 	
MPSVR SR 	K § 4 ods. 3 písm. e) 
V § 4 ods. 3 písm. e) je uvádzaný centrálny register daňových subjektov a register colných deklarantov. Vzhľadom k tomu, že ďalšia časť textu deklaruje aj udržiavanie a aktualizáciu týchto dát z úrovne Finančného riaditeľstva Slovenskej republiky a nie z úrovne daňových a colných úradov, je bezpredmetné mať dva registre, nakoľko by nedošlo k vytvoreniu jednotného pohľadu na povinnú osobu, čo je jedným z cieľov reformy, nedošlo by k zabezpečeniu jedného procesu vymáhania v rámci finančnej správy a pod. Dochádzalo by k vzniku nekonzistentnosti, redundancií, k neefektívnemu výkonu finančnej správy. Je potrebné zabezpečiť jeden centrálny register povinných osôb finančnej správy ako východisko pre realizáciu reformy. 
Pripomienka je zásadná. 
 	Z 	A 	Text upravený. 	
MPSVR SR 	K § 5 a 6 
Zásadne žiadam § 5 a 6 vypustiť. 
Odôvodnenie: 
Navrhované znenie paragrafov je v rozpore s § 1 návrhu zákona, kde je uvedené, že postavenie, organizáciu, právomoc a pôsobnosť orgánov štátnej správy v oblasti daní a poplatkov a colníctva, medzi ktoré patrí aj daňový úrad a colný úrad, je upravené predloženým návrhom zákona. 
 	Z 	A 	Text § 5 a 6 je presunutý do § 1 (Predmet úpravy) ako nové odseky. 	
MPSVR SR 	K doložke vybraných vplyvov 
Zásadne žiadam doplniť vysvetlenie a faktor, ktorým vplýva návrh zákona pozitívne na hospodárenie obyvateľstva, ako aj presnejšie vymedzenie dotknutej skupiny. Nemožno sa 
domnievať, že každý obyvateľ, ktorý je aj daňovým subjektom využíva aj služby colnej správy, preto zásadne žiadam upraviť informácie uvedené v časti 4.1 Sociálnych vplyvov. Následne zásadne žiadam uviesť úplné informácie o počte prepustených zamestnancov v časti 4.4 Sociálnych vplyvov, nakoľko podľa tabuľky č.6 Vplyvov na rozpočet verejnej správy je uvedené prepúšťanie v rámci dvoch rokov. Rovnako zásadne žiadam odstrániť informáciu v bode 6.9 Vplyvov na informatizáciu spoločnosti, nakoľko sa týka iného návrhu zákona. 
Odôvodnenie: 
Predložený návrh zákona bol predmetom predbežného pripomienkového konania, pričom však neboli zapracované všetky pripomienky Ministerstva práce, sociálnych vecí a rodiny Slovenskej republiky uplatnené v predbežnom pripomienkovom konaní. 
 	Z 	A 	Doložka upravená 	
MPSVR SR 	K doložke vybraných vplyvov 
Zásadne žiadam upraviť doložku vybraných vplyvov. 
Odôvodnenie: 
Účinnosť predloženého návrhu zákona má byť len jeden rok. Nie je potom zrejmé prečo sa v doložke vplyvov uvádzajú vplyvy v rokoch 2013 až 2015. Z dôvodu zlúčenia Daňového riaditeľstva a Colného riaditeľstva, čo je predmetom tohto zákona, je problematické uvažovať o pozitívnych vplyvoch z dôvodu predaja nehnuteľností a ďalších pozitívnych vplyvoch okrem zníženia počtu riadiacich pozícií a zníženia počtu zamestnancov z dôvodu zlúčenia najvyššej úrovne riadenia. 
 	Z 	N 	MPSVR SR na rozporovom konaní dňa 3. 5. 2011 zmenilo zásadnú pripomienku na obyčajnú pripomienku. Zákony sa prezentujú ako komplexný nástroj, ktorým sa zabezpečí zjednotenie daňovej a colnej správy. 	
MPSVR SR 	K § 3 
Dovoľujem si upozorniť, že niektoré činnosti ministerstva sú uvádzané duplicitne so zákonom č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov, čo nie je správne. Ministerstvo napríklad bude vypracovávať stratégie rozvoja finančnej správy pre oblasť daní a poplatkov a následne stratégiu rozvoja finančnej správy, a to pre oblasť daní, poplatkov a colníctva. Uvedené je potrebné upraviť. V § 3 ods. 1 písm. g) je potrebné slová „prezidenta finančného riaditeľstva (ďalej len „prezident“)“ nahradiť slovami „generálneho riaditeľa Finančného riaditeľstva Slovenskej republiky (ďalej len „generálny riaditeľ“)“. Zmena názvu funkcie štatutárneho orgánu oproti doterajším predpisom je bezdôvodná a v štátnych orgánoch rovnakého charakteru ako bude finančná správa neodôvodnená.  	O 	N 	V zákone č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov sú ponechané len kompetencie, ktoré neupravuje tento zákon. 	
MPSVR SR 	K § 4 ods. 3 písm. n) 
V § 4 ods. 3 písm. n) odporúčam dodržiavať legislatívnu skratku „(ďalej len „žiadosť o prijatie opatrenia“). 
Odôvodnenie: 
Legislatívnotechnická pripomienka. 
 	O 	A 	Text upravený. 	
MPSVR SR 	K § 4 ods. 3 písm. r) 
V § 4 ods. 3 písm. r) odporúčam na konci textu doplniť slová „na základe poverenia ministerstva“ a to obdobne ako je to uvedené v návrhu zákona o finančnej správe a o pôsobnosti Ministerstva financií SR v oblasti finančnej správy (§ 4 ods. 3 písm. r), ktorého účinnosť na navrhuje od 1. januára 2013). 

 	O 	A 	Text doplnený. 	
MPSVR SR 	K § 4 ods. 3 písm. t) 
Dovoľujem si upozorniť, že nie je zrejmý dôvod rozšírenia úkonov uvedených v § 4 ods. 3 písm. t) oproti úkonom definovaným v zákone č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov. V § 4 ods. 3 písm. t) je uvedená kompetencia Finančného riaditeľstva Slovenskej republiky, ktorá môže spôsobovať kompetenčné spory s kriminálnym úradom finančnej správy, ktorý má podľa § 7 ods. písm. i) takmer rovnakú kompetenciu, čo by napríklad v čase ohrozenia bezpečnosti štátu mohlo spôsobiť nevyčísliteľné škody. Medzi týmito kompetenciami je potrebné zaviesť princíp subsidiarity, t. j. že jeden orgán bude konať len vtedy, ak nekoná druhý orgán. 	O 	N 	Návrh korešponduje s úpravou zákona č. 652/2004 Z. z., ktorá plne korešponduje s požiadavkami aplikačnej praxe.  	
MPSVR SR 	K § 4 ods. 3 písm. u) 
Žiadam § 4 ods. 3 písm. u) vypustiť. 
Odôvodnenie: 
Znenie § 4 ods. 3 písm. u) je detailizáciou činností, ktoré zabezpečuje Finančné riaditeľstvo Slovenskej republiky, ktoré nie je účelné špecifikovať v zákone. Zároveň je nutné poznamenať, že poznámka pod čiarou 25 ani nezohľadňuje všetky typy tlačív, ktoré Finančné riaditeľstvo má zabezpečovať. 

 	O 	N 	Návrh korešponduje so zámerom vymedziť kompetencie konkrétneho orgánu štátnej správy. 	
MPSVR SR 	K § 4 ods. 4 
V § 4 ods. 4 žiadam vypustiť poslednú vetu. 
Odôvodnenie: 
V zákone nie je stanovená povinnosť prezidenta, zabezpečiť plnenie všetkých kompetencií finančnej správy, preto nie je možné, aby zodpovedal za porušenie takejto povinnosti. Navyše nie je jasné ako môže prezident právne zodpovedať ministrovi, t. j. nie je jasné, aké práva a povinnosti majú v tomto právnom vzťahu minister a prezident. Nie je jasné o aký druh zodpovednosti sa jedná, to znamená, že nie je jasné aký právny predpis sa pri jej posudzovaní a následkoch použije. Kompetenciu ministra menovať a odvolávať prezidenta so zodpovednosťou nesúvisí, keďže podľa zákona môže prezidenta odvolať z akýchkoľvek dôvodov a dokonca aj bez dôvodu. 

 	O 	N 	Návrh zodpovedá súčasnému zneniu § 4 ods. 4 zákona č. 479/2009 Z. z. 	
MPSVR SR 	K § 4 ods. 5 
§ 4 ods. 5 žiadam vypustiť. 
Odôvodnenie: 
Laboratórium a inštitút vzdelávania sú organizačné útvary rovnakého charakteru ako sekcie, odbory, oddelenia v rámci Finančného riaditeľstva Slovenskej republiky. Nie je potrebné zriaďovať osobitné organizačné jednotky, ktoré zbytočne rozširujú štruktúru riadenia, komplikujú procesy a zhoršujú efektívnosť fungovania finančnej správy. 

 	O 	N 	Ide o útvary, ktoré sú trvalou súčasťou organizačnej štruktúry CR SR, ktoré zabezpečujú zvyšovanie efektivity fungovania finančnej správy.  	
MPSVR SR 	K § 7 
Dovoľujem si upozorniť, že pri zohľadnení § 13 návrhu zákona je kriminálny úrad finančnej správy riešený v zákone č. 652/2004 Z. z. o orgánoch štátnej správy v colníctve a o zmene a doplnení niektorých zákonov. Ide o duplicitné riešenie. 	O 	N 	Zo zákona č. 652/2004 Z. z. sa § 11 vypúšťa s rovnakým dátumom nadobudnutia účinnosti. 	
MPSVR SR 	K § 7 ods. 6 a 7 
Zo znenia § 7 nie je zrejmé z akého dôvodu má mať Kriminálny úrad finančnej správy pobočky kriminálneho úradu finančnej správy aj stanice kriminálneho úradu finančnej správy. Z povahy činnosti je možné zriadiť pobočku kriminálneho úradu finančnej správy, ale nie stanicu (viď. Koncepcia reformy daňovej a colnej správy s výhľadom zjednotenia výberu 
daní, cla a poistných odvodov). Zároveň je potrebné zjednotiť terminológiu so zákonom č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov, kde sú definované pracoviská a z tohto dôvodu by mali byť pracoviská uvedené aj pri kriminálnom úrade finančnej správy. 

 	O 	N 	Návrh predstavuje harmonizáciu organizačnej štruktúry štátnych orgánov v rámci celej finančnej správy. 	
MPSVR SR 	K § 8 
Odporúčam za slová „obcami a s“ doplniť slovo „inými“. 
Odôvodnenie: 
Z dôvodu, že právnickou osobou sú napríklad aj štátnej orgány uvádzané v úvode vety. 

 	O 	A 	Text doplnený. 	
MPSVR SR 	K § 11 
Žiadam znenie § 11upraviť. 
Odôvodnenie: 

V texte je uvedené, že spracúvanie informácií a osobných údajov finančnou správou upravuje osobitný predpis. Po zohľadnení § 13 návrhu zákona osobitný predpis upravuje však len spracúvanie osobných údajov ministerstva čo je duplicita s § 3 ods. 2 návrhu zákona a finančnej správy v oblasti daní a poplatkov nie cla. 

 	O 	N 	Pripomienka je nezrozumiteľná, MF SR nie je súčasťou finančnej správy. 	
MPSVR SR 	K § 12 ods. 6 a 7 
Žiadam doplniť dôvodovú správu k § 12 ods. 6 a 7 o dôvod, pre ktorý bol do návrhu zákona uvedený termín „do 31. 12. 2016“. 
Odôvodnenie: 
V § 12 ods. 6 a 7 je uvedený termín „do 31. 12. 2016“. Nie je zrejmé z akého dôvodu bol do návrhu zákona uvedený tento termín. 
 	O 	A 	Dôvodová správa doplnená. 	
MPSVR SR 	K Doložke vybraných vplyvov bod A. 3. 
Vzhľadom na skutočnosť, že by v rámci prvej fázy reformy daňovej a colnej správy malo dôjsť k spojeniu daňovej a colnej správy na úrovni riaditeľstiev, z ktorého by sa kreovalo nové Finančné riaditeľstvo Slovenskej republiky, so zachovaním daňových a colných úradov do konca roka 2011, ako aj na skutočnosť, že v doložke v bode A.3 sa uvádza „zníženie platových výdavkov“, odporúčam dopracovať doložku o vyčíslenie jej vplyvu, resp. dopadu na zamestnanosť. 	O 	A 	Doložka upravená 	
MZ SR 	K § 4 
V § 4 v ods. 4 odporúčame druhú vetu pozmeniť tak, aby vymenovanie a odvolanie prezidenta odsúhlasil nezávislý orgán. 
Odôvodnenie: Podľa navrhovaného znenia druhej a tretej vety v § 4 v ods. 4 prezidenta vymenúva a odvoláva minister financií Slovenskej republiky. Prezident zodpovedá za činnosť finančnej správy ministrovi. Navrhované znenie textu dáva kompetencie jednému ministrovi, pričom v súčasnosti dane, clá, poplatky a poistné odvody spadali pod štyri nezávislé orgány štátnej správy (Ministerstvo financií SR, Ministerstvo zdravotníctva SR, Ministerstvo práce, sociálnych vecí a rodiny SR, Ministerstvo vnútra SR). 
 	O 	N 	Počas účinnosti tohto zákona (od 1. 1. 2012 do 1. 1. 2013) nebude finančná správa vykonávať žiadne právomoci v oblasti poistných odvodov, a preto nepovažujeme za potrebné aby počas tohto obdobia bol volený jej štatutár (prezident finančnej správy) nezávislým orgánom. Navrhuje sa zachovať status quo, ako v súčasne platnej a účinnej legislatívnej úprave, keďže nedochádza k zmenám v rozsahu oblastí, ktoré spadajú do právomoci novej finančnej správy, ale len k zmenám organizačného charakteru. V súlade so zákonom o finančnej správe, ktorého finálne znenie bude vypracované v rámci pracovnej skupiny, na činnosti ktorej budú participovať zástupcovia všetkých relevantných skupín, aby bol plne konformný s cieľom inštitucionálne zjednotiť výber daní, cla a poistných odvodov s účinnosťou k 1. 1. 2013, bude prezident finančnej správy vymenovaný v novoupravených intenciách podľa konečného znenia tohto predpisu 	
MZ SR 	§ 8 návrhu zákona  
V § 8 návrhu zákona – chýba odvolanie na súvisiace právne normy, podľa ktorých finančná správa smie konať, v akom rozsahu a s akou zodpovednosťou. Jedná sa o vysoko citlivé informácie pre štát a jeho občanov. Text je potrebné precizovať. 	Z 	A 	Text doplnený. 	
ŠÚ SR 	K § 4 ods. 3 písm. k) 
V § 4 ods. 3 žiadame uviesť nové znenie písmena k) ktoré znie: 
„k) poskytuje údaje štátnej štatistike o obchode s tovarom medzi Slovenskou republikou a tretími krajinami14) a o obchode s tovarom medzi Slovenskou republikou a členskými štátmi EÚ, x) 
Poznámka pod čiarou k odkazu x znie: 
x) Nariadenie Európskeho parlamentu a Rady (ES) č. 638/2004 z 31. marca 2004 o štatistike Spoločenstva o obchodovaní s tovarom medzi členskými štátmi a o zrušení nariadenia Rady (EHS) č. 3330/91 (Mimoriadne vydanie Ú. v. EÚ, kap. 2/zv. 16; Ú. v. EÚ L 102, 7. 4. 2004) v znení nariadenia Európskeho parlamentu a Rady (ES) č. 222/2009 z 11. marca 2009 (Ú. v. EÚ L 87, 31. 3. 2009), nariadenie Komisie (ES) č. 1982/2004 z 18. novembra 2004, ktorým sa vykonáva nariadenie Európskeho parlamentu a Rady (ES) č. 638/2004 o štatistike Spoločenstva o obchodovaní s tovarom medzi členskými štátmi a rušia sa nariadenia Komisie (ES) č. 1901/2000 a (EHS) č. 3590/92 (Ú. v. EÚ L 343, 19. 11. 2004) v platnom znení. 
Odôvodnenie: 
Finančné riaditeľstvo zabezpečuje pre štátnu štatistiku dva druhy informácií. Jeden druh predstavujú informácie o obchode s tretími krajinami, ktoré sú zbierané z dokladov pre colné konanie tzv. JCD. Pre štátnu štatistiku predstavujú súbory týchto informácií administratívny zdroj. Informácie o obchode s členskými štátmi sú druhým druhom, ktoré finančné riaditeľstvo poskytuje štátnej štatistike. Tieto informácie finančná správa zbiera od spravodajských jednotiek (hlásenia INTRASTAT) a vo forme súborov ich poskytuje štátnej štatistike. Navrhované znenie lepšie vystihuje úlohy finančnej správy voči štátnej štatistike. Nové znenie obsahuje aj lepšie umiestnenie odkazov na poznámky pod čiarou. Pre úlohy vo vzťahu k informáciám o obchode s členskými štátmi navrhujeme doplniť novú poznámku pod čiarou, ktorá vymenúva príslušnú legislatívu. 
Na uvedenej pripomienke úrad trvá 	Z 	A 	Text upravený. 	
ŠÚ SR 	K materiálu  
Odporúčame § 1 Predmet úpravy, § 2 Orgány štátnej správy v oblasti daní, poplatkov a colníctva, § 3 Ministerstvo a § 4 Finančné riaditeľstvo predkladaného návrhu zosúladiť s návrhom zákona o finančnej správe a o pôsobnosti Ministerstva financií Slovenskej republiky v oblasti finančnej správy, a to s § 1 Predmet úpravy, § 2 Orgány štátnej správy v oblasti daní, poplatkov a colníctva, § 3 Ministerstvo a § 4 Finančné riaditeľstvo. 
Odôvodnenie: 
V návrhoch zákonov o orgánoch štátnej správy v oblasti daní, poplatkov a colníctva a o finančnej správe a o pôsobnosti Ministerstva financií Slovenskej republiky v oblasti finančnej správy sa duplicitne a rozdielne uvádza výklad rovnakých pojmov. 

 	O 	N 	Spájanie daňovej a colnej správy sa uskutočňuje v dvoch etapách s rôznymi dátumami účinnosti, čomu zodpovedajú aj predložené návrhy zákonov. 	
ÚPV SR 	§ 10  
Nadpis k § 10 odporúčame uviesť pod poradovým číslom paragrafu; ide o legislatívnotechnickú pripomienku (bod 20 Legislatívnotechnických pokynov). 
 	O 	A 	Text upravený. 	
NBÚ 	K § 7 ods. 3 písm. c): 
V § 7 ods. 3 písm. c) sa na konci pripájajú tieto slová. „a Národnému bezpečnostnému úradu na účely vykonávania bezpečnostných previerok podľa osobitného predpisu35)“. 

Poznámka pod čiarou k odkazu 35 znie: 
„35) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov“. 

Doterajšie poznámky pod čiarou sa primerane prečíslujú. 

Odôvodnenie: Poskytnutie údajov zo spoločného automatizovaného informačného systému na colné účely je potrebné na plnenie úloh Národného bezpečnostného úradu v súvislosti s vykonávaním bezpečnostných previerok podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. Obdobne sa aj podľa súčasnej platnej právnej úpravy poskytujú Národnému bezpečnostnému úradu osobné údaje a informácie z informačných systémov, ktoré vedie colná správa podľa § 52 ods. 4 písm. i) zákona č. 652/2004 Z. z. o orgánoch štátnej správy v colníctve a o zmene niektorých zákonov v znení neskorších predpisov. 
 	O 	N 	Podľa rozhodnutia Rady 2009/917/SVV je možné poskytnúť priamy prístup do informačného systému len na účely podľa čl. 1 ods. 2 tohto rozhodnutia. 	
NBÚ 	K § 8: 
V § 8 sa za slová „Slovenskej republiky“ vkladá čiarka a slová „Národným bezpečnostným úradom“ 
Odôvodnenie: Doplnením Národného bezpečnostného úradu medzi spolupracujúce subjekty uvedené v navrhovanom ustanovení § 8, sa umožní vzájomné poskytovanie informácií, napríklad aj v súlade s rámcovou dohodou o spolupráci, medzi dotknutými subjektmi. 
 	O 	N 	Spolupráca s NBÚ je subsumovaná pod pojem „štátne orgány“. 	
NBS 	 
Predložený návrh zákona spolu so v súčasnosti platným zákonom č. 652/2004 Z. z. 
o orgánoch štátnej správy v colníctve a o zmene a doplnení niektorých zákonov v znení neskorších predpisov a zákonom č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov podľa nášho názoru predstavuje duplicitnú, prekrývajúcu sa a nejednoznačnú právnu úpravu. Z týchto dôvodov odporúčame prvú fázu reformy daňovej, poplatkovej a colnej správy vykonať „legislatívne čistejšie“ a to formou súvisiacej novelizácie vyššie uvedených jednotlivých zákonov, alebo novým návrhom zákona, ktorý by túto reformu upravil komplexne. 

 	O 	A 	V legislatívnom procese sú súčasne s predloženým návrhom zákona aj ďalšie súvisiace právne predpisy vrátane zákona č. 652/2004 Z. z. o orgánoch štátnej správy v colníctve a zákona č. 479/2009 Z. z. o orgánoch štátnej správy v oblastí daní v oblasti daní a poplatkov. 	
OAP SVL ÚV SR 	Všeobecne 
1. V § 1 až 9 návrhu zákona je obsiahnutá podstata navrhovanej právnej úpravy, preto nie je vhodné označovať tieto paragrafy ako úvodné ustanovenia. Spoločný nadpis „Úvodné ustanovenia“ pre tieto paragrafy umiestnený nad § 1 návrhu zákona odporúčame vypustiť. V súvislosti s touto zmenou odporúčame § 8 a 9 označiť nadpisom, a prípadne tieto paragrafy spojiť do jedného paragrafu, nakoľko predmetom oboch paragrafov je úprava spolupráce finančnej správy s inými subjektmi. Zároveň odporúčame nadpis „Vyšetrovanie a skrátené vyšetrovanie“ umiestnený nad § 10 presunúť pod číslo tohto paragrafu, pretože sa vzťahuje iba k tomuto paragrafu a nie je spoločným nadpisom pre viaceré paragrafy. 
 	O 	A 	Nadpis vypustený. § 8 a 9 spojené. 	
OAP SVL ÚV SR 	Všeobecne 
2. Predložený návrh zákona obsahuje vo vzťahu k zákonu č. 652/2004 Z. z. a zákonu č. 479/2009 Z. z. duplicitné ustanovenia (napr. § 1 a 2 návrhu) ako aj odkazovacie ustanovenia bez normatívneho obsahu (napr. § 5 a 6 návrhu), čo je dôsledkom toho, že predmet právnej úpravy návrhu zákona sa prekrýva s predmetom úpravy uvedených zákonov. Odporúčame prehodnotiť zvolený spôsob reformy daňovej a colnej správy, ktorého následkom bude v právnom poriadku Slovenskej republiky existencia troch rôznych, súčasne účinných zákonov upravujúcich orgány štátnej správy v oblasti daní, poplatkov a colníctva, a zvážiť či nie je vhodnejšie počiatočnú fázu reformy realizovať prostredníctvom adekvátnej novelizácie zákona č. 479/2009 Z. z. a zákona č. 652/2004 Z. z., alebo vypracovať jeden komplexný zákon obsahujúci prechodnú úpravu niektorých právnych vzťahov, v prípade potreby aj delenú účinnosť, a ktorým sa zároveň zruší zákon č. 479/2009 Z. z. a zákon č. 652/2004 Z. z. 	O 	N 	Legislatívne úpravy zákona č. 652/2004 Z. z. a zákona č. 479/2009 Z. z. obsiahnuté v návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony adekvátne reflektujú predmetné úpravy a tým nedochádza k duplicitnej úprave. 	
OAP SVL ÚV SR 	K § 5, 6 a 11 
Ustanovenia § 5, 6 a 11 majú deklaratórny charakter, žiadame ich vhodne preformulovať alebo z návrhu zákona vypustiť. 
 	O 	ČA 	§ 5, 6 a 11 sú presunuté do § 1 (Predmet úpravy) ako nové odseky. 	
OAP SVL ÚV SR 	K § 7  
Odporúčame preformulovať znenie § 7 ods. 3 písm. g), nakoľko v predloženom návrhu zákona nie je upravený rozsah, ani podmienky vykonávania cezhraničného sledovania a cezhraničného prenasledovania. 
 	O 	A 	Text upravený. 	
OAP SVL ÚV SR 	K poznámkam pod čiarou - všeobecne 
1. Podľa bodu 5 prílohy č. 3 Legislatívnych pravidiel vlády Slovenskej republiky sa pri skrátenej citácii nariadenia EÚ neuvádza inštitúcia EÚ, ktorá ho prijala. Preto žiadame v celom návrhu pri skrátených citáciách nariadení EÚ v poznámkach pod čiarou vypustiť označenia týchto inštitúcií. Túto pripomienku uplatňujeme napríklad ku skrátenej citácii nariadenia (EHS) č. 2454/93 v poznámke pod čiarou k odkazu 9, kde je potrebné vypustiť slovo „Komisie“. Táto pripomienka sa týka napríklad aj skrátenej citácie nariadenia (EHS) č. 2913/92 a skrátenej citácie nariadenia (EHS) č. 2454/93 v poznámke pod čiarou k odkazu 11 a ďalších. 
 	O 	A 	Text upravený. 	
OAP SVL ÚV SR 	K poznámkam pod čiarou - všeobecne 
2. Podľa bodu 11 prílohy č. 3 Legislatívnych pravidiel vlády Slovenskej republiky ak bol právne záväzný akt Európskej únie publikovaný v mimoriadnom vydaní Úradného vestníka EÚ, uvádza sa ako publikačný zdroj len toto mimoriadne vydanie. Vzhľadom na uvedené je potrebné upraviť niektoré publikačné zdroje k citovaným nariadeniam EÚ uvádzajúce súčasne mimoriadne vydanie a riadne vydanie Úradného vestníka EÚ. Napríklad v poznámke pod čiarou k odkazu 2 je potrebné pri citácii nariadenia (EHS) č. 2454/93 vypustiť slová v zátvorke „Ú. v. ES L 253, 11. 10. 1993“. Rovnako v poznámke pod čiarou k odkazu 17 je potrebné pri citácii nariadenia (ES) č. 1383/2003 vypustiť slová v zátvorke „Ú. v. EÚ L 196, 2. 8. 2003“. Taktiež v poznámke pod čiarou k odkazu 38 je potrebné pri citácii nariadenia (ES) č. 338/97 vypustiť slová v zátvorke „Ú. v. ES L 61, 3.3.1997“. 
 	O 	A 	Text upravený. 	
OAP SVL ÚV SR 	K poznámke pod čiarou k odkazu 9 
V poznámke pod čiarou k odkazu 9 žiadame precizovať citáciu nariadenia (ES) č. 1186/2009 a to tak, že sa slová „zo 16. 11. 2009“ nahradia slovami „zo 16. novembra 2009“ a v publikačnom zdroji k tomuto nariadeniu sa nahradia slová „L 324/23“ slovami „L 324“. 
 	O 	A 	Text upravený. 	
OAP SVL ÚV SR 	K poznámke pod čiarou k odkazu 10 
Niektoré citácie právne záväzných aktov EÚ v poznámke pod čiarou k odkazu 10 je potrebné upraviť v súlade s prílohou č. 3 Legislatívnych pravidiel vlády Slovenskej republiky: 
1. Pri citácii nariadenia (ES) č. 638/2004 je potrebné vypustiť slová v zátvorke „Ú. v. EÚ L 102, 7. 4. 2004“ a slová „v znení nariadenia Európskeho parlamentu a Rady (ES) č. 222/2009 z 11. marca 2009 (Ú. v. EÚ L 87, 31. 3. 2009)“ nahradiť slovami „v platnom znení“. 
2. Pri citácii nariadenia (ES) č. 2073/2004 je potrebné na konci uviesť jeho publikačný zdroj a to takto: „(Ú. v. EÚ L 359, 4.12.2004)“. 
3. Aj pri citácii nariadenia (ES) č. 684/2009 je potrebné na konci uviesť jeho publikačný zdroj a to takto: „(Ú. v. EÚ L 197, 29.7.2009)“. 
 	O 	A 	Text upravený. 	
OAP SVL ÚV SR 	K poznámke pod čiarou k odkazu 11 
V poznámke pod čiarou k odkazu 11 je potrebné uviesť skrátenú citáciu nariadenia (ES) č. 2073/2004, nakoľko toto nariadenie je už uvedené v poznámke pod čiarou k odkazu 10. 
 	O 	A 	Text upravený. 	
OAP SVL ÚV SR 	K doložke zlučiteľnosti 
Z bodu 3 písm. a) doložky zlučiteľnosti žiadame vypustiť duplicitne uvedené právne záväzné akty EÚ. 
 	O 	A 	Text upravený. 	
GP SR 	Všeobecne: 
Generálna prokuratúra Slovenskej republiky k návrhu zákona o orgánoch štátnej správy v oblasti daní, poplatkov a colníctva, ktorý ste zaslali na pripomienkové konanie oznamom č. MF/10679/2011-76 z 24. marca 2011, nemá vecné pripomienky. 

Nepovažujeme však za zmysluplné legislatívne pripravovať a schvaľovať predmetný návrh zákona a súčasne návrh zákona o finančnej správe a pôsobnosti Ministerstva financií Slovenskej republiky v oblasti finančnej správy, nakoľko prijatím a nadobudnutím účinnosti tohto zákona by mal byť zákon o orgánoch štátnej správy v oblastí daní, poplatkov a colníctva zrušený s účinnosťou od 1. januára 2013. Máme za to, že daná problematika by mala byť riešená komplexne a systémovo jedným právnym predpisom. 
 	O 	N 	Zvolený harmonogram zlúčenia daňovej a colnej správy bol vybraný na základe komplexného posúdenia všetkých relevantných skutočnosti z viacerých rovín, ako aj s ohľadom na všetky potencionálne celospoločenské dopady. 	
KOZ SR 	medzirezortné pripomienkové konanie k materiálu číslo: MF/10679/2011-76  
KOZ SR nemá pripomienky k predmetnému návrhu. 	O 	A 	 	
RUZ 	2. Osobitná pripomienka: 
V § 4 ods. 3 písm. k) sa za slovné spojenie „schválené určenie“ dopĺňajú slová „alebo o inom tovare, ak to tak vyžaduje osobitný predpis 14)“ 

Poznámka pod čiarou k odkazu 14 znie: 
„ 14) Napríklad zákon č. 98/2004 Z. z. v znení neskorších predpisov, zákon č. 104/2004 Z. z. v znení neskorších predpisov, zákon č. 105/2004 Z. z. v znení neskorších predpisov, zákon č. 106/2004 Z. z. v znení neskorších predpisov, zákon č. 107/2004 Z. z. v znení neskorších predpisov, zákon č. 609/2007 Z. z. v znení neskorších predpisov “ 

Doterajšie poznámky pod čiarou od 14 až 47 sa označujú ako poznámky pod čiarou 15 až 48. 

RÚZ považuje túto pripomienku za zásadnú a trvá na nej 

Zdôvodnenie preloženej pripomienky: 
Navrhujeme doplniť aj povinnosť získavať a spracúvať informácie napríklad o tovare podliehajúcom spotrebným daniam, a to s cieľom zamedziť daňovým únikom na týchto daniach. 
 	Z 	A 	Text doplnený. 	
 	§ 4 ods. 3 písm. k)  
V § 4 ods. 3 písm. k) sa za slovné spojenie „schválené určenie“ dopĺňajú slová „alebo o inom tovare, ak to tak vyžaduje osobitný predpis 14)“ 

Poznámka pod čiarou k odkazu 14 znie: 
„ 14) Napríklad zákon č. 98/2004 Z. z. v znení neskorších predpisov, zákon č. 104/2004 Z. z. v znení neskorších predpisov, zákon č. 105/2004 Z. z. v znení neskorších predpisov, zákon č. 106/2004 Z. z. v znení neskorších predpisov, zákon č. 107/2004 Z. z. v znení neskorších predpisov, zákon č. 609/2007 Z. z. v znení neskorších predpisov “ 

Doterajšie poznámky pod čiarou od 14 až 47 sa označujú ako poznámky pod čiarou 15 až 48. 

Odôvodnenie: Navrhujeme doplniť aj povinnosť získavať a spracúvať informácie napríklad o tovare podliehajúcom spotrebným daniam, a to s cieľom zamedziť daňovým únikom na týchto daniach. 
 	Z 	A 	Text doplnený. 	
SOCP 	K § 4 ods. 3 písm. v) 
Z hľadiska vecnej pôsobnosti Sociálnej poisťovne odporúčame v § 4 ods. 3 písm. v) návrhu zohľadniť zmeny kompetencií orgánov štátnej správy v oblasti daní, poplatkov a colníctva, v zmysle ktorého s účinnosťou od 1. januára 2012 kompetencie Daňového riaditeľstva Slovenskej republiky prechádzajú na Finančné riaditeľstvo Slovenskej republiky a úlohy, ktoré vyplývajú Daňovému riaditeľstvu Slovenskej republiky zo všeobecne záväzných právnych predpisov, vydaných pred 1. januárom 2012 má plniť Finančné riaditeľstvo Slovenskej republiky. 

V súčasnosti je Daňové riaditeľstvo Slovenskej republiky povinné oznámiť Sociálnej poisťovni podľa § 233 ods. 6 zákona č. 461/2003 Z. z. o sociálnom poistení v znení zákona č. 572/2009 Z. z. 
a) meno a priezvisko fyzickej osoby, rodné číslo, údaj o jednotlivých obdobiach výkonu zárobkovej činnosti samostatne zárobkovo činnou osobou v období, za ktoré sa podáva daňové priznanie, výšku príjmu alebo výnosu a výšku základu dane z príjmu z podnikania a z inej samostatne zárobkovej činnosti fyzickej osoby, ktorá na základe daňového priznania má príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou, najneskôr do 30. júna kalendárneho roka alebo najneskôr do 31. októbra kalendárneho roka, ak fyzická osoba má predĺženú lehotu na podanie daňového priznania podľa osobitného predpisu, 
b) zmenu základu dane z príjmov z podnikania a z inej samostatnej zárobkovej činnosti, ktorá vyplynula z právoplatného dodatočného platobného výmeru alebo z dodatočného daňového priznania fyzickej osoby uvedenej v písmene a) v lehote do 30 dní odo dňa právoplatnosti dodatočného platobného výmeru alebo od predloženia dodatočného daňového priznania správcovi dane. 

Vychádzajúc z vyššie uvedeného je potrebné v poznámke pod čiarou k odkazu 26 doplniť aj odkaz na § 233 ods. 6 zákona č. 461/2003 Z. z. o sociálnom poistení v znení zákona č. 572/2009 Z. z. 
 	O 	A 	Text doplnený. 	
ÚOOÚ 	k § 3 ods.2 
V ustanovení § 3 ods. 2 Navrhovaného materiálu žiadame slová „je ministerstvo oprávnené spracúvať osobné údaje podľa osobitného predpisu“ nahradiť textom „spracúva osobné údaje v súlade s osobitným predpisom“, s odkazom na zákon č. 428/2002 Z. z. o ochrane osobných údajov v znení neskorších predpisov. 
Túto pripomienku uplatňujeme ako zásadnú. 

Odôvodnenie: Podľa zákona č. 428/2002 Z. z. o ochrane osobných údajov v znení neskorších predpisov (ďalej len „zákon č. 428/2002 Z. z.“) sa informačné systémy v ktorých sa spracúvajú osobné údaje prevádzkujú na základe tohto zákona a preto súhlas dotknutej osoby podľa § 7 ods. 3 zákona č. 428/2002 Z. z. sa nevyžaduje, ak sa osobné údaje spracúvajú na základe osobitného zákona, ktorý ustanovuje zoznam osobných údajov, účel ich spracúvania a okruh dotknutých osôb. Spracúvané osobné údaje o dotknutej osobe možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. Navrhované znenie však nie je z pohľadu ochrany osobných údajov vhodne formulované, na základe čoho požadujeme zapracovanie tejto pripomienky. 

 	Z 	A 	Text upravený po dohode MF SR s ÚOOÚ na rozporovom konaní dňa 26. 4. 2011 	
ÚOOÚ 	§7 ods. 3 písm. c) 
V ustanovení § 7 ods. 3 písm. c) Navrhovaného materiálu žiadame v poslednej časti vety doplniť obsahovú náležitosť určujúcu účel, na ktorý sa umožňuje príslušnému útvaru Policajného zboru priamy prístup do informačného systému podľa uvedeného písmena c). 
Túto pripomienku uplatňujeme ako zásadnú. 

Odôvodnenie: Podľa zákona č. 428/2002 Z. z. sa informačné systémy v ktorých sa spracúvajú osobné údaje prevádzkujú na základe tohto zákona a preto súhlas dotknutej osoby podľa § 7 ods. 3 zákona č. 428/2002 Z. z. sa nevyžaduje, ak sa osobné údaje spracúvajú na základe osobitného zákona, ktorý ustanovuje zoznam osobných údajov, účel ich spracúvania a okruh dotknutých osôb. Spracúvané osobné údaje o dotknutej osobe možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. 
Z pohľadu ochrany osobných údajov je preto potrebné, aby Navrhovaný materiál obsahoval podstatné náležitosti zakotvené zákonom č. 428/2002 Z. z., a teda aby aj v tomto prípade bol zrejmý aj účel priameho prístupu príslušného útvaru Policajného zboru do informačného systému, v ktorom sa spracúvajú osobné údaje. 

 	Z 	A 	Text upravený po dohode MF SR s ÚOOÚ na rozporovom konaní dňa 26. 4. 2011. 	
SIS 	K § 7 ods. 3 písm. c) 
Do § 7 ods. 3 písm. c) žiadame na koniec doplniť text: 
„a Slovenskej informačnej službe“. 

Odôvodnenie: 

Slovenská informačná služba je štátny orgán, ktorý plní úlohy na úseku ochrany ústavného zriadenia, vnútorného poriadku, bezpečnosti Slovenskej republiky a ochrany jej zahraničnopolitických a hospodárskych záujmov. V rozsahu svojej pôsobnosti získava, sústreďuje a vyhodnocuje informácie, okrem iného, o organizovanej trestnej činnosti a skutočnostiach spôsobilých vážne ohroziť alebo poškodiť hospodárske záujmy Slovenskej republiky. Prístup k čo najväčšiemu množstvu informácií v reálnom čase je nevyhnutný na efektívne plnenie týchto úloh. 
Zabezpečenie priameho prístupu do systému podľa § 7 ods. 3 písm. c) tohto návrhu zákona bude precizovaním oprávnenia Slovenskej informačnej služby oboznamovať sa zo skutočnosťami tvoriacimi predmet daňového tajomstva, ktoré jej vyplýva z § 11 ods. 6 písm. m) zákona č. 563/2009 Z. z. o správe daní (daňový poriadok) a o zmene a doplnení niektorých zákonov. 

Informácie získané z informačného systému budú využité na účely plnenia zákonných úloh predovšetkým na úseku boja proti organizovanej trestnej činnosti a na ochranu hospodárskych záujmov Slovenskej republiky, najmä v oblasti poskytovania dotácií a príspevkov v pôsobnosti Úradu vlády Slovenskej republiky, a na predchádzanie páchaniu trestných činov skrátenia dane a poistného podľa § 276 Trestného zákona a neodvedenie dane a poistného podľa § 277 Trestného zákona. 

Navrhované doplnenie je plne v súlade s čl. 3 ods. 2 smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov. 
 	Z 	A 	Text doplnený.